Actualment hi ha zones de regadiu que es van posar en servei fa més de vint-i-cinc anys.
Aquestes zones tenen sistemes de reg amb una infraestructura obsoleta que provoquen un consum excessiu d'aigua, així mateix aquestes infraestructures solen tenir unes grans necessitats de mà d'obra provocant grans despeses d'explotació i són un limitant per a la modernització de les empreses agràries.
Paral·lelament, aquestes instal·lacions dificulten el maneig del cabals d'aigua disponible per al reg, sobretot quan les disponibilitats hídriques són escasses, no permetent una gestió eficient dels recursos disponibles, provocant que els regants no puguin fer front a períodes de sequera.
Per això, esdevé necessari modernitzar les instal·lacions i aplicar noves tecnologies que augmentin l'eficiència del transport, la distribució i l'aplicació del reg als conreus i l'emmagatzematge d'aigua i, en conseqüència, l'estalvi d'un bé públic tan escàs.
Cal indicar que el regadiu eficient constitueix una eina estratègica per a l'adaptació de l'agricultura mediterrània a les limitacions previstes a conseqüència del canvi climàtic.
D'acord amb el Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període de programació 2014-2020 (PDR), amb el vistiplau previ del Govern de la Generalitat de Catalunya de 15 de juliol de 2014 i aprovat per la Comissió Europea mitjançant la Decisió d'Execució C (2015) 5325 final de 28 de juliol de 2015, modificada per la Decisió d'Execució C(2015) 9760 final, de 18 de desembre de 2015 per la Decisió d'Execució C(2016)5998 final de 16 de setembre de 2016 i per la Decisió d'Execució C(2017) 5971 final de 25 d'agost de 2017, preveu dins mesura de les Inversions en actius físics (Mesura 04) l'operació 04.03.02 Modernització de regadius.
El Reglament Delegat (UE) núm. 807/2014 de la Comissió, d'11 de març de 2014, completa el Reglament (UE) núm. 1305/2013 del Parlament Europeu i del Consell, de 17 de desembre de 2013 i introdueix disposicions transitòries, i el Reglament d'Execució (UE) núm. 808/2014 de la Comissió, de 7 de juliol de 2014, estableix disposicions d'aplicació del Reglament (UE) núm. 1305/2013 del Parlament Europeu i del Consell, de 17 de desembre de 2013.
Aquests ajuts donen resposta a la prioritat 5: promoure l'eficiència dels recursos i fomentar el pas a una economia baixa en carboni i capaç d'adaptar-se al canvi climàtic, i el focus àrea d'aconseguir un ús més eficient de l'aigua en l'agricultura, establerts en el Reglament (UE) núm. 1305/2013.
D'altra banda, el Reglament (UE) núm.1303/2013 del Parlament Europeu i del Consell, de 17 de desembre de 2013, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
Aquests ajuts estan sotmesos al règim de transparència i al sistema de control i sancions establert en el Reglament (UE) núm. 1306/2013, del Parlament Europeu i del Consell, de 17 de desembre de 2013, sobre finançament, gestió i seguiment d ela Política Agrícola Comuna, pel qual es deroguen els Reglaments (CE) núm. 352/78, (CE) núm.165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
Conseqüentment, valorada la conveniència de donar suport a aquest sector mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a proposta de la Direcció General de Desenvolupament Rural, en ús de les atribucions que m'han estat conferides,
L'objecte dels ajuts regulats en aquestes bases és fomentar la realització de les obres i les instal·lacions de les xarxes col·lectives de reg de les Comunitats de Regants per a la millora i modernització dels regadius, en alguna de les següents modalitats:
1.1 La modernització integral d'un regadiu existent, consistent en el canvi de la xarxa de reg per gravetat a una xarxa de reg pressuritzada o bé una millora substancial d'un sistema de reg a pressió existent.
1.2 Obres de millora i modernització i elements que milloren la gestió del reg, incrementant la eficiència i l'estalvi d'aigua.
2.1 Les inversions subvencionables es destinaran a la realització de les obres següents:
- Construcció de xarxes de transport i distribució, i capçals de reg fins a l'explotació individual.
- Sistemes d'automatització i control del consum.
- Instal·lacions de captació i elevació d'aigües.
- Implantació i millora de les instal·lacions elèctriques vinculades als sistemes de reg.
- Embassaments i basses de regulació.
2.2 Els ajuts inclouen totes les obres i instal·lacions necessàries, la redacció del projecte, la coordinació de seguretat i salut i el control de qualitat, així com la direcció d'obres necessària per dur-les a terme, treballs de topografia i cartografia, i altres despeses necessàries per dur a terme l'actuació.
2.3 No són subvencionables les obres i les instal·lacions de la xarxa de distribució de regadiu de l'interior de les parcel·les.
2.4 Llevat els costos de caràcter general descrits en l'article 45.2.c) del Reglament (UE) núm. 1305/2013, únicament es consideren subvencionables les despeses efectuades després de la data de presentació de la sol·licitud d'ajut i després de la data de la visita de no inici d'obres realitzada per personal tècnic del DARP per verificar que no s'han iniciat les obres o actuacions, i anteriors a la data de finalització del termini d'execució i justificació establert en la resolució de concessió de l'ajut.
Poden ser beneficiàries d'aquests ajuts les comunitats de regants o altres comunitats d'usuaris d'aigües, principalment vinculades al regadiu que siguin corporacions de dret públic segons l'indicat en l'article 81 del Reial Decret Legislatiu 1/2001, de 20 de juliol, pel qual s'aprova el Text refós de la Llei d'aigües, que siguin titulars d'infraestructures de regadiu i disposin del dret d'aigua corresponent.
4.1 La subvenció per a totes les actuacions previstes serà del 50% del cost elegible.
4.2 L'import màxim de l'ajut que preveu l'apartat 1.1 no podrà superar 1.000.000,00 d'euros per beneficiari.
4.3 L'import màxim de l'ajut que preveu l'apartat 1.2 no podrà superar els 70.000,00 d'euros per beneficiari.
4.4 L'import màxim subvencionable per la redacció d'estudis i projectes (inclòs l'estudi de seguretat i salut) i de direcció d'obra (inclosa la coordinació de seguretat i salut), així com altres despeses de consultoria necessàries per dur a terme l'actuació, serà de 60.000 € entre tots els conceptes i la subvenció màxima serà de 30.000 € per sol·licitud.
El finançament anual no podrà superar la consignació pressupostària prevista per a cada exercici establerta en la convocatòria corresponent.
La determinació de la quantia dels ajuts es realitzarà en funció de l'aplicació dels criteris d'admissibilitat i la intensitat d'ajut fixada en els apartats 4.1, 4.2 i 4.3 d'aquestes bases reguladores.
Un cop determinada la quantia d'ajuts s'aplicaran els criteris de priorització que estableix l'apartat 6 d'aquestes bases reguladores, per tal d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada en 7 punts i aquelles que tot i obtenir aquesta puntuació mínima no resultin subvencionables per manca de disponibilitat pressupostària en cadascuna de les modalitats, es desestimaran.
Els imports seran distribuïts de la manera següent:
- Modernització integral d'un regadiu existent (apartat 1.1 de les bases) 70% del pressupost disponible.
- Obres de millora i modernització (apartat 1.2 de les bases) 30% del pressupost disponible.
- Els imports atribuïts a cadascun dels apartats anteriors es podran redistribuir segons les sol·licituds que resultin subvencionables en cadascuna de les modalitats.
La subvenció podrà ser reduïda total o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Les inversions objecte d'ajuda hauran d'estar destinades a la modernització de les infraestructures de regadius existents, d'acord amb l'establert en l'apartat 1.
S'ha de disposar de la corresponent concessió o autorització d'aigua.
Els projectes que s'hagin de sotmetre al procediment d'avaluació ambiental han de disposar de la corresponent autorització de l'òrgan competent d'acord amb la Llei 21/2013, de 9 de desembre, d'avaluació ambiental.
D'acord amb l'article 46 del Reglament (UE) núm. 1305/2013:
a) Ha de haver-se notificat a la Comissió un pla hidrològic de demarcació de conformitat amb la Directiva marc de l'aigua, per tota la zona en la qual es realitzi la inversió, així com en les altres zones on el medi ambient es pugui veure afectat per la inversió.
S'han d'haver especificat en el corresponent programa de mesures, aquelles que tinguin efecte en el marc del pla hidrològic de demarcació, de conformitat amb l'article 11 de la Directiva marc de l'aigua, i que siguin pertinents per al sector agrari;
b) S'han d'haver instal·lat o anar a instal·lar, com a part de la inversió, un sistema de mesurament que permeti mesurar, mitjançant comptador, l'ús d'aigua corresponent a la inversió objecte de l'ajuda;
c) En una inversió que constitueixi una millora d'una instal·lació de reg existent o d'un element de la infraestructura d'irrigació, s'ha d'haver avaluat prèviament que la mateixa permet dur a terme un estalvi potencial d'aigua igual o superior al 5% d'acord amb els paràmetres tècnics de la instal·lació o infraestructura existent.
Si la inversió afecta masses d'aigua subterrània o superficial l'estat de la qual hagi estat qualificat com a inferior a bo en el corresponent pla hidrològic de demarcació, per motius relatius a la quantitat d'aigua, la possibilitat d'optar a una ajuda del FEADER es supeditarà al fet que la inversió garanteixi una reducció efectiva del consum d'aigua a escala de la inversió que ascendeixi, com a mínim, al 50% de l'estalvi potencial d'aigua possibilitat per la inversió.
Cap de les condicions de l'apartat c) s'aplica a les inversions en una instal·lació existent que només afecten l'eficiència energètica o les inversions per a la creació d'un embassament o les inversions en l'ús d'aigua regenerada que no afectin a una massa d'aigües subterrànies o superficials.
6.1 La subvenció s'atorgarà d'acord amb el que estableix l'apartat 4 d'aquestes bases reguladores i les sol·licituds d'ajut presentades seran valorades en relació al compliment dels criteris de prioritat següents:
Per prioritzar les sol·licituds es valoraran:
a) L'estalvi potencial d'aigua previst, fins a 6 punts segons la seva magnitud.
- Quan l'estalvi potencial d'aigua sigui igual o superior al 5% i inferior al 10% es puntuarà en 3 punts.
- Quan l'estalvi potencial d'aigua sigui igual o superior al 10% i igual o inferior al 15%, es puntuarà en 4 punts.
- Quan l'estalvi potencial d'aigua sigui superior al 15% i igual o inferior al 20%, es puntuarà en 5 punts.
- Quan l'estalvi potencial d'aigua sigui superior al 20% es puntuarà en 6 punts.
b) Millores que comportin un estalvi potencial d'energia o utilització d'energies renovables, o bé la combinació de tots dos, fins a 6 punts.
- Quan l'import de la inversió subvencionable destinat a aquests conceptes sigui igual o inferior al 20% de la inversió total subvencionable, no es puntuarà per aquest criteri.
- Quan l'import de la inversió subvencionable destinat a aquests conceptes sigui superior al 20% i igual o inferior al 40% de la inversió total subvencionable, es puntuarà en 2 punts.
- Quan l'import de la inversió subvencionable destinat a aquests conceptes sigui superior al 40% i igual o inferior al 70% de la inversió total subvencionable, es puntuarà en 4 punts.
- Quan l'import de la inversió subvencionable destinat a aquests conceptes sigui superior al 70% de la inversió total subvencionable, es puntuarà en 6 punts.
c) La construcció d'elements que millorin la capacitat de regulació i emmagatzematge d'aigua, o bé la construcció de xarxes de transport i distribució i capçals de reg fins l'explotació individual, que comptin o no amb sistemes regulació i emmagatzematge d'aigua: fins a 4 punts en funció del nombre de regants beneficiats:
- 2 punts per a un número comprès entre 26 i 50 regants.
- 3 punts per a un número comprès entre 51 i 75 regants.
- 4 punts per a més de 75 regants.
d) La incorporació de noves tecnologies en sistemes d'automatització i control del consum consistents en els elements necessaris que permetin obtenir les dades de cabals i volums utilitzats a nivell de parcel·la en un centre de control de forma automatitzada: 2 punts.
e) La incorporació de sistemes que incrementin o millorin la capacitat de regulació mitjançant l'emmagatzematge de l'aigua de reg: 2 punts.
f) Per portar un sistema de cobrament de les quotes a satisfer pels comuners on consti una part fixa i una part variable que dependrà del consum d'aigua efectivament realitzat: 1 punts.
6.2 Les sol·licituds s'atendran d'acord amb la puntuació assignada a l'apartat 6.1.
6.3 La puntuació màxima que es podrà assolir serà de 21 punts.
Les sol·licituds d'aquest ajut amb puntuació inferior o igual a 6 punts no seran subvencionables per no assolir els criteris de priorització mínims.
6.6.4 En el cas que no existeixin disponibilitats pressupostàries suficients per atendre les sol·licituds dins de l'últim tram de puntuació, es prioritzaran les sol·licituds per ordre de l'estalvi potencial d'aigua previst, apartat 6.1.a).
La resta de sol·licituds seran denegades per manca de disponibilitat pressupostària.
En cas que vàries sol·licituds aconsegueixin la mateixa puntuació i no es disposi de suficient pressupost per atendre-les totes, es prioritzaran:
Les inversions on hi hagi l'ús d'aigua regenerada, si hi ha empat entre elles, les que utilitzin un major volum d'aigua.
Les millores que suposin un estalvi potencial d'aigua, i si hi ha empat entre elles es prioritzaran les sol·licituds per ordre del volum potencial d'aigua estalviat.
Les inversions que afecten l'eficiència energètica, en cas de tenir la mateixa puntuació, es prioritzaran en funció del potencial d'energia estalviat.
Les inversions en noves tecnologies i sistemes d'automatització i control del consum, consistents en els elements necessaris que permetin obtenir les dades de cabals i volums utilitzats, en cas d'empat es prioritzaran aquelles de major inversió, en aquest apartat.
Les inversions per a la creació d'un embassament, en cas d'empat entre elles es prioritzaran els embassaments de més capacitat.
–7 Concurrència amb altres ajuts
7.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb els Fons estructurals, el Fons de Cohesió o qualsevol altra instrument financer de la Unió Europea, d'acord amb l'establert a l'article 59.8 del Reglament (UE) núm. 1305/2013, del Parlament Europeu i del Consell, de 17 de desembre de 2013.
7.2 Els ajuts regulats en aquestes bases són compatibles amb altres que, per la mateixa finalitat, puguin concedir altres administracions públiques o ens públics o privats, nacionals o internacionals, no inclosos al supòsit de l'apartat anterior.
No obstant això, els imports i percentatges de la totalitat dels ajuts concedits per a la mateixa finalitat no podran superar els límits establerts pel Reglament (UE) núm. 1305/2013 del Parlament Europeu i del Consell, de 17 de desembre de 2013.
7.3 L'import dels ajuts no podrà superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
8.1 Les sol·licituds per acollir-se a aquests ajuts s'han de realitzar obligatòriament per via telemàtica utilitzant la Seu Electrònica de la Generalitat de Catalunya ( https://seu.gencat.cat ), dins el termini que estableix la convocatòria.
Aquestes sol·licituds s'adreçaran a la Direcció General de Desenvolupament Rural dins el termini establert a la convocatòria.
8.2 A les sol·licituds s'hi ha d'adjuntar la documentació que es detalla a continuació, de forma telemàtica llevat del projecte tècnic o la memòria tecnicoeconòmica, segons el cas, que es presentaran presencialment i per duplicat en suport CD o DVD.
No obstant això, no caldrà presentar la documentació que ja s'hagi presentat anteriorment al DARP i les dades de la qual no hagin variat i continuïn essent vigents.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DARP es va aportar la documentació requerida.
a) Verificació de les dades d'identitat de la persona jurídica sol·licitant i del seu representant corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb el que estableix l'apartat 8.4.
b) Acreditació de la representació per qualsevol mitjà vàlid en el dret que en deixi constància.
c) Còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible a qualsevol Registre de l'Administració, el DARP ho verificarà d'ofici.
d) Document acreditatiu d'inscripció en el registre administratiu corresponent on consti l'autorització o concessió d'aigua.
e) Certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
f) Certificat de l'acord de l'òrgan competent que es troba, o que no, dins del supòsit de l'article 3.3.d) de la Llei 9/2017, de 8 de novembre, de Contractes del Sector Públic.
g) Relació nominal actualitzada de socis/sòcies de l'entitat amb indicació de DNI, NIE o NIF, juntament amb les parcel·les que tenen dret de reg amb la indicació de les dades cadastrals.
Aquesta informació s'haurà de presentar en format digital editable (full de càlcul o base de dades) amb els camps mínims de nom, DNI/NIE/NIF, municipi, polígon, parcel·la i referència cadastral.
h) Si l'import de la inversió és igual o inferior a la quantia de 40.000 euros més IVA caldrà adjuntar una memòria tecnicoeconòmica de la inversió a realitzar.
En els casos en què l'import de la inversió sigui superior a la quantia de 40.000 euros més IVA, caldrà aportar un projecte tècnic amb els quatre documents següents: memòria, i annexos si escau, plànols, plecs de condicions i pressupost.
Tant la memòria com el projecte tècnic s'hauran de presentar en 2 formats diferenciats dintre del mateix CD o DVD amb les següents especificacions de format:
- Format PDF reutilitzable (PDF sense protegir) DIN A-4 o DIN A-3, excepte plànols PDF, que seran en DIN A-3.
- Format editable dels diferents documents que formen part de la memòria o projecte amb els següents criteris:
- Pressupostos en Excel, TCQ, PCQ o equivalent de codi lliure.
- Plànols vectorials en formats DGN/DWG i Shape georreferenciat ETRS89/UTM zona 31N.
- Taules en Excel o equivalent de codi lliure.
- Bases de dades en Access o equivalent de codi lliure.
- Textos en Word o equivalent de codi lliure.
Tant la memòria tecnicoeconòmica com el projecte tècnic, han de detallar els costos previstos dels diferents treballs, agrupats segons la seva finalitat en els tipus d'obres indicats en l'apartat 1 i s'hi inclourà la següent documentació i informació:
- Justificació que la inversió a realitzar compleix amb tots els requisits establerts en l'article 46 del Reglament UE 1305/2013 de 17 de desembre de 2013 relatiu als ajuts al desenvolupament rural a través del FEADER.
- Un plànol de situació, un plànol de delimitació de la superfície regable de la Comunitat i un plànol de planta i els detalls de les obres i de les instal·lacions necessàries per a la seva correcta execució.
Al plànol de situació, s'han d'especificar les coordenades UTM de la ubicació general de les obres i de la ubicació dels seus elements més rellevants.
- Els amidaments i el pressupost desglossat amb preus unitaris, pressupostos parcials i pressupost general.
- Els indicadors següents d'acord amb les característiques de la inversió: nombre d'hectàrees millorades, metres de canonada instal·lats, nombre d'explotacions beneficiàries, estalvi potencial d'aigua en percentatge i volum (m3) i estalvi potencial d'energia previst expressat en percentatge i quantitat (Kw·h).
- Justificació precisa de l'estalvi potencial d'aigua i energia en els annexos corresponents per tal que puguin ser utilitzats a l'hora d'avaluar els criteris de priorització de l'apartat 6.1.
Tant la memòria tecnicoeconòmica com el projecte tècnic aniran signats per un tècnic competent i visats pel col·legi professional corresponent en els casos d'obra previstos en el Real decret legislatiu 1000/2010, 5 d'agost.
i) En el cas que l'import de la despesa subvencionable superi les quanties establertes en la Llei 9/2017, de 8 de novembre, de contractes del sector públic per als contractes menors (40.000,00 euros en el cas de contractes d'obres i 15.000,00 euros en la resta de contractes), la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contractació, inici i execució de l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la sol·licitud de la subvenció, d'acord amb l'article 45.2.c) del Reglament (UE) núm. 1305/2013.
L'elecció entre les ofertes, que s'hauran d'aportar juntament amb la sol·licitud de subvenció, es realitzarà conforme a criteris d'eficiència i economia i preus de mercat, i s'haurà de justificar expressament en una memòria l'elecció quan no recaigui en la proposta econòmica més avantatjosa.
Les tres ofertes han de provenir d'empreses que no estiguin vinculades a la persona beneficiària, complir amb l'article 9.2.10 d'aquestes bases reguladores i que no formin part del mateix grup de societats, d'acord amb els supòsits que estableix l'article 42 del codi de comerç.
Les ofertes esmentades hauran d'incloure la informació següent:
- Informació detallada de les unitats d'obra pressupostades d'acord amb el projecte o la memòria tècnica amb el seu preu unitari corresponent.
- Signatura del titular o representant de l'empresa juntament amb el segell o logotip de l'empresa.
- Data de l'oferta i la seva vigència.
- Dades de l'empresa i del client (NIF, nom i adreça).
Així mateix, cal que el sol·licitant aporti prova documental de la traçabilitat respecte la petició de les ofertes als diferents proveïdors i la recepció de les mateixes.
L'oferta finalment escollida serà vinculant i només es podrà canviar de proveïdor sense superar l'import de l'oferta original per causes justificades i prèvia aprovació del DARP.
En el cas que l'entitat sol·licitant reuneixi els requisits de poder adjudicador establerts en l'article 3.3.d) de l'esmentada Llei 9/2017, la contractació de les obres subvencionables s'haurà de fer d'acord amb l'establert a la llei esmentada, i no aportant les 3 ofertes a què es refereixen els apartats precedents.
j) Als efectes d'acreditar el compliment del criteri de prioritat de l'apartat 6.1.f), consistent en què l'entitat beneficiària porti un sistema de cobrament de les quotes a satisfer pels comuners, on consti una part fixa i una part variable que depengui del consum d'aigua efectivament realitzat, s'ha d'aportar un certificat emès pel secretari de la comunitat juntament amb el model de factura.
8.3 L'imprès de sol·licitud inclourà declaracions responsables sobre els aspectes que es detallen a continuació, i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud, pertany a la persona beneficiària de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst en l'apartat 7 d'aquestes bases, referit a la concurrència amb altres ajuts.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar-ne la quantia, la data de concessió i l'ens concedent.
e) Disponibilitat dels terrenys on s'ha de realitzar l'obra.
f) Declaració responsable, mitjançant l'imprès de sol·licitud, que l'entitat beneficiària no realitza declaració d'IVA pel que fa a les obres de millora del regadiu, si és el cas.
g) En el supòsit que l'entitat sol·licitant tingui una plantilla igual o superior a vint-i-cinc persones, declaració segons la qual, l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
h) No haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, per resolució administrativa ferma o condemnada per sentència judicial ferma.
8.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
--9 Compromisos i obligacions de les persones beneficiàries.
Els compromisos i obligacions bàsics són aquells que el seu incompliment comporta conseqüències rellevants per als objectius de l'ajuda i aquestes repercussions duren més d'un any o és difícil posar fi amb mitjans acceptables.
Els compromisos i obligacions de la persona beneficiaria considerats com a Bàsics són els següents:
En el cas d'ajuts a inversions en què l'actuació subvencionada consisteixi en l'adquisició, construcció, rehabilitació i millora de béns inventariables susceptibles de ser inscrits al Registre de la propietat, la persona beneficiària ha de fer constar a l'escriptura que el bé de què es tracti, queda afectat a la subvenció per un període de cinc anys a comptar des de la data de pagament final de l'ajut, segons el cas, així com l'import de la subvenció.
Si els béns no són inscriptibles, també queden afectats per la subvenció durant el període esmentat.
Informar al públic de l'ajut obtingut pel FEADER durant la realització d'una operació i el període de manteniment de compromisos de la manera següent:
a) Presentant en el lloc web de la persona beneficiària per a ús professional, en el cas d'existir, una breu descripció de l'operació quan es pugui establir un vincle entre l'objecte del lloc web i l'ajut prestat a l'operació, en proporció al nivell d'ajut, amb els seus objectius i resultats, i destacant l'ajut financer de la Unió Europea.
b) En el cas d'operacions en el marc del PDR no compreses en la lletra c) que rebin un ajut públic total superior a 50.000,00 euros (IVA exclòs), la persona beneficiària col·locarà un panell (mida mínima A3) o una placa (mida mínima A4) amb informació sobre el projecte, on es destacarà l'ajut financer rebut de la Unió Europea, en un lloc ben visible per al públic.
c) Quan es tracti d'operacions consistents en el finançament d'obres d'infraestructura o construcció que es beneficiïn d'un ajut públic total superior a 500.000,00 euros (IVA exclòs), la persona beneficiària col·locarà en lloc ben visible per al públic un cartell temporal de mida significativa.
En el termini de tres mesos a partir de la conclusió de l'operació la persona beneficiària col·locarà en un lloc ben visible per al públic un cartell o placa permanent de mida significativa que indicarà el nom i el principal objectiu de l'operació i destacarà l'ajut financer aportat per la Unió Europea.
d) Els panells, plaques, cartells i llocs web portaran una descripció del projecte o de l'operació i els elements als que es refereix el punt 1 de la part 2 de l'Annex III del Reglament d'Execució (UE) núm. 808/2014, de la Comissió, de 17 de juliol de 2014.
Aquesta informació ocuparà el 25% dels panells, plaques, cartells o pàgina web.
A més, seguiran les pautes del programa d'identificació visual de la Generalitat de Catalunya (PIV) ( https://identitatcorporativa.gencat.cat/ ).
9.2.3 Proporcionar a la Direcció general de Desenvolupament Rural, als avaluadors designats o altres organismes designats per aquesta direcció general, tota la informació necessària per poder realitzar el seguiment i l'avaluació del programa, en particular en relació amb el compliment de determinats objectius i prioritats.
9.2.4 Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEADER.
Mantenir l'activitat i finalitat auxiliada per part de la persona beneficiaria durant els 5 anys posteriors a la data de pagament final de l'ajut.
9.2.6 Sotmetre's a les actuacions de comprovació a efectuar pel DARP, així com altra comprovació i control financer que puguin realitzar els òrgans de control competents, tant nacionals com a comunitaris, aportant tota la documentació que els hi sigui requerida (apartat 16 d'aquestes bases).
9.2.7 Conservar tota la documentació original dels documents aportats al DARP per a la justificació de la subvenció fins a 5 anys posteriors a la data de pagament final de l'ajut i facilitar a les autoritats nacionals, de la UE i en general als òrgans de control, quan aquests la reclamin.
9.2.8 Comunicar al DARP la sol·licitud/concessió d'altres subvencions per a la mateixa finalitat procedents de qualsevol administració pública o ens públic o privat, nacional o internacional (apartat 8.3.c d'aquestes bases).
9.2.9 Comunicar al DARP amb caràcter previ a l'execució de les actuacions qualsevol tipus de modificació ja sigui en les característiques o en l'import de l'ajut aprovat d'acord amb el procediment i condicions de l'apartat 12.4 d'aquests bases.
9.2.10 No existeix entre el beneficiari de l'ajuda i el proveïdor, que realitza la prestació d'un treball/d'un servei/d'un subministrament d'un be concret, una relació de parentiu fins al primer grau de consanguinitat.
9.2.11 En els casos previstos en el segon paràgraf de l'apartat 5.c) d'aquestes bases reguladores, en què la inversió afecti a les masses d'aigua subterrània o superficial, l'estat de la qual hagi estat qualificat com a inferior a bo en el corresponent pla hidrològic de demarcació, per motius relatius a la quantitat d'aigua, els beneficiaris hauran de portar un control documentat dels consums que permetin verificar l'estalvi real d'aigua.
10.1 El procediment de concessió de la subvenció es farà en règim de concurrència competitiva.
10.2 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://tauler.seu.cat ).
Prèviament a la publicació en el tauler electrònic les persones interessades rebran un avís al correu electrònic que hagin fet constar en l'imprès de sol·licitud.
10.3 L'òrgan instructor és la Subdirecció General d'Infraestructures Rurals i l'òrgan competent per dictar la resolució és la Direcció general de Desenvolupament Rural.
10.4 La Comissió de valoració, que estarà formada per la persona titular de la Subdirecció General d'Infraestructures Rurals, la persona titular de la Subdirecció General de Gestió i Control d'Ajuts Directes, i la persona titular de la Subdirecció General de Planificació Rural, i com a suplent, en cas d'absència de qualsevol dels membres, la persona responsable de Regadius de la Subdirecció General d'Infraestructures Rurals, podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
10.5 La Comissió de valoració determinarà l'assignació del pressupost, d'acord amb els criteris de priorització establerts en l'apartat 4 d'aquestes bases reguladores.
10.6 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
11.2 Comporta el desistiment de la sol·licitud la manca de presentació de qualsevol dels documents que preveu l'apartat 8 o la manca d'esmena dels requisits esmenables, dins el termini de 10 dies hàbils i amb el requeriment previ.
11.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades d'acord amb l'apartat 12.2 d'aquestes bases.
11.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
12.1 En la resolució de concessió hi figuraran, com a mínim, l'import de la inversió aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons, i les condicions que haurà de complir la persona beneficiària, el termini d'execució i de justificació de les actuacions subvencionades.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària, la Seguretat Social i amb la Generalitat de Catalunya.
12.2 La notificació s'efectuarà mitjançant publicació al Tauler electrònic de l'Administració de la Generalitat de Catalunya ( https://tauler.seu.cat ).
Aquesta publicació substitueix la notificació individual i té els mateixos efectes i indicarà els recursos que procedeixin, l'òrgan davant el qual s'han d'interposar i el termini per interposar-los.
12.3 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea.
12.4 Per a petites modificacions que no alterin l'objecte de l'ajut ni canviïn els criteris de prioritat indicats en l'apartat 6.1 d'aquestes bases reguladores i que suposin modificacions dels amidaments o l'import realment executats amb una variació inferior o igual al 10%, el tècnic supervisor podrà incorporar-les en la seva certificació sense necessitat de l'aprovació prèvia d'un document modificat.
No es consideren petites modificacions la inclusió de nous dispositius o elements no previstos en la memòria o en el projecte aprovat.
En cas que es produeixin modificacions en les característiques o en l'import de les inversions descrites en la memòria o en el projecte aprovat, que no compleixen l'indicat en el paràgraf anterior, caldrà que la persona beneficiària presenti de nou una memòria o un projecte complementari o alternatiu d'acord amb l'apartat 8.2.h, juntament amb la documentació indicada a l'apartat 8.2.i d'aquestes bases per tal de garantir la moderació de costos de les noves obres.
Les modificacions hauran de ser aprovades per l'òrgan concedent, prèviament a la seva execució.
Els canvis de proveïdors de béns i serveis sobre les ofertes comercials aprovades es consideren modificacions i requerirà l'autorització de l'òrgan concedent.
En cap cas, un increment del pressupost del projecte de les obres podrà suposar un increment de la subvenció atorgada.
No s'admetran a tràmit les modificacions que suposin un canvi a la baixa dels criteris de prioritat establerts a l'apartat 6.1 d'aquestes bases.
En tots els casos, caldrà que la persona beneficiària comuniqui per escrit la seva intenció de realitzar canvis en el projecte d'inversions aprovat, amb anterioritat a la realització efectiva i abans que finalitzi el termini atorgat per l'execució de les obres.
13.1 Les persones beneficiàries han de realitzar les actuacions objecte dels ajuts i justificar-les en el termini que estableixi la resolució de concessió i com a màxim el dia 31 d'octubre de cada anualitat.
13.2 L'entitat beneficiària pot sol·licitar la pròrroga del termini d'execució com a mínim dos mesos abans de la finalització del termini establert a la resolució per l'execució i justificació de l'ajut, a través de la presentació dels justificants corresponents, sempre que s'executin les inversions previstes i s'assoleixi la finalitat per a la qual es va concedir la subvenció.
L'òrgan competent per emetre resolució podrà autoritzar de manera excepcional ampliacions del termini atorgat per realitzar les actuacions objecte d'ajut, únicament en casos degudament acreditats, si les circumstàncies ho aconsellen i no es perjudiquen drets de tercer.
En tot cas, la decisió sobre l'ampliació s'ha de produir dins el termini màxim establert a l'apartat 13.1 per realitzar i justificar les obres i/o les actuacions, i en cas que es concedeixi l'ampliació del termini, aquest no podrà excedir la meitat del termini inicialment concedit per realitzar les inversions.
13.3 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
13.4 La documentació justificativa a presentar és la següent:
a) Sol·licitud de pagament de l'ajut, d'acord amb l'imprès normalitzat que es podrà descarregar utilitzant la Seu Electrònica de la Generalitat de Catalunya ( https://seu.gencat.cat ).
b) Compte justificatiu, d'acord amb el model normalitzat que es podrà descarregar utilitzant la Seu Electrònica de la Generalitat de Catalunya ( https://seu.gencat.cat ).
El compte justificatiu ha de contenir:
Un certificat de final d'obra signat per un tècnic competent que consti de memòria, plànols, amidaments i pressupost de l'obra realment executada amb el format indicat a l'apartat 8.2.g d'aquestes bases.
Una memòria econòmica sobre el cost de les activitats realitzades, on hi consti:
- Si la subvenció s'atorga d'acord amb un pressupost, s'ha de presentar una liquidació on s'indiquin i, en el seu cas, es motivin les desviacions respecte al pressupost inicial.
- Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, documentació acreditativa de la percepció de l'import per part del creditor.
Aquestes factures i justificants acreditatius del pagament hauran de ser de data posterior a la sol·licitud d'ajut, i a la de la visita de no inici d'obres si s'escau, i anteriors a la data de finalització del termini d'execució i justificació establert a la resolució de concessió, llevat de les factures i justificants corresponents a les despeses d'honoraris de redacció de projectes i informes la data de les quals pot ser anterior a la data de sol·licitud.
- Quan correspongui, indicació dels criteris de repartiment de les despeses generals i/o indirectes, llevat en el cas que l'import es fixi a tant alçat.
- Certificat de taxador independent degudament acreditat i inscrit en el corresponent registre oficial, en el supòsit d'adquisició de béns immobles.
- Relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Si els justificants de despesa s'imputen parcialment a d'altres subvencions caldrà indicar la quantia exacta o percentatge imputat a cadascuna, amb identificació dels òrgans concedents.
- Si escau, carta de pagament de reintegrament en el supòsit de romanents no aplicables així com dels interessos que se'n derivin.
13.5 Pel que fa a la documentació corresponent a la sol·licitud de pagament indicada a l'apartat 13.4, en el cas de la tramitació electrònica, es presentarà de la següent manera:
a) Per mitjans exclusivament telemàtics, des de la pàgina web https://seu.gencat.cat/ i d'acord amb el procediment que estableix l'annex 2, caldrà presentar tota la documentació indicada en l'apartat 13.4 llevat de les factures i justificants de pagament i del certificat final d'obra, que s'hauran de presentar d'acord amb l'apartat 13.5.b).
b) Presencialment, preferentment en les dependències dels Serveis Territorials del DARP, sense perjudici de fer ús de la resta de mitjans que preveu la Llei 39/2015, d'1 d'octubre, i la Llei 26/2010, del 3 d'agost, les factures i justificants de pagament i un CD o DVD amb un arxiu en format pdf signat digitalment pel tècnic i pel president de l'entitat sol·licitant, que contingui tota la informació indicada corresponent al certificat final d'obra.
13.6 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes, les persones beneficiàries han de facilitar tota la informació complementària que els sigui requerida pel DARP.
13.7 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
13.8 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 8.5.
13.9 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
13.10 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros (IVA exclòs) o el seu equivalent en moneda estrangera.
–14 Revocació de la concessió i reintegrament de les quantitats percebudes indegudament.
14.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i en el Reglament (UE) 1306/2013 del Parlament Europeu i del Consell, de 17 de desembre de 2013 i les seves disposicions d'aplicació, així com en el cas de l'incompliment dels requisits establerts en aquestes bases reguladores.
14.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
14.3 També procedirà el reintegrament de les quantitats percebudes i l'exigència d'interès de demora corresponent en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment procedirà el reintegrament en els supòsits establerts a l'article 35 del Reglament delegat (UE) 640/2014 de la Comissió, d'11 de març de 2014, i l'article 63 del Reglament d'execució (UE) 809/2014 de la Comissió de 17 de juny de 2014
14.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, així com en el Reglament (UE) 1306/2013 del Parlament Europeu i del Consell, en el Reglament Delegat (UE) 907/20141 de a Comissió i en el Reglament d'Execució (UE) 908/2014 de la Comissió.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del Procediment Administratiu Comú de les Administracions Públiques, sens perjudici de les especialitats que estableixi la normativa aplicable en matèria de subvencions.
–15 Incompliments i penalitzacions
En aquest apartat es detallen els diferents tipus d'incompliment en que pot incórrer una persona beneficiària d'ajut i les possibles penalitzacions que es poden aplicar.
El control dels projectes s'ha d'efectuar, en primer lloc, sobre els aspectes a què es refereix l'apartat 15.1 i, en segon lloc, sobre els aspectes a què es refereix l'apartat 15.2.
15.1 Penalitzacions desprès de controls d'admissibilitat en la sol·licitud de pagament.
D'acord amb l'article 63 del Reglament d'execució (UE) 809/2014, de la Comissió, de 17 de juliol de 2014, en els supòsits en què la diferència entre l'import de la subvenció que es correspon amb la inversió justificada presentada per la persona beneficiària en la sol·licitud de pagament i l'import de la subvenció que es correspon amb la inversió justificada després dels controls d'admissibilitat superi el 10%, s'aplicarà una penalització a la subvenció que es correspon amb la inversió justificada després dels controls d'admissibilitat igual a la diferència entre els dos imports de subvenció esmentats.
En el cas que l'import de la sol·licitud de pagament sigui superior a l'import que figura en la resolució de concessió, l'import sol·licitat esmentat s'ajustarà a l'import de la resolució.
Aquesta reducció es practicarà quan la diferència sigui detectada tant en els controls administratius com en els controls sobre el terreny i no anirà més enllà de la retirada total de l'ajut.
No obstant això, no s'aplicarà cap reducció si la persona beneficiària pot demostrar a satisfacció de l'autoritat competent que no és responsable de la inclusió de l'import no subvencionable, o quan l'autoritat competent adquireixi d'altra manera la convicció de què el beneficiari no n'és el responsable.
15.2 Penalitzacions per incompliment de criteris/requisits d'admissibilitat i /o compromisos/obligacions de la sol·licitud d'ajut i/o de pagament.
Aquest apartat inclou totes les penalitzacions detectades en controls administratius i sobre el terreny (excepte les d'admissibilitat de les despeses que es penalitzen d'acord a l'apartat 15.1), controls específics, controls a posteriori i qualsevol altre que es realitzi sobre l'operació.
El sistema de penalitzacions s'aplicarà sobre l'import que hagi resultat en l'apartat 15.1, sense la penalització derivada de superar el 10%, que s'aplicarà posteriorment, mitjançant l'aplicació de les següents regles:
D'acord amb l'article 35.1 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els les condicions d'admissibilitat establerts per a la persona beneficiaria de l'apartat 5 d'aquestes bases reguladores i l'objecte de l'ajut, i per tant, tenen caràcter excloent.
D'acord amb l'article 35.2 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els compromisos o altres obligacions recollides a l'apartat 9 d'aquestes bases de tipus Bàsic.
D'acord amb l'article 35.6 del Reglament Delegat (UE) núm. 640/2014 de la Comissió, d'11 de març de 2014, quan es determini que el beneficiari ha facilitat proves falses a fi de rebre l'ajuda o que no ha facilitat per negligència la informació necessària, se li denegarà aquella o se li retirarà íntegrament.
A més, el beneficiari quedarà exclòs de la mateixa mesura o tipus d'operació durant l'any natural en que s'hagi observat la irregularitat i durant l'any natural següent.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar la destinació dels ajuts, els requisits i compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
Així mateix, l'exercici d'aquestes funcions d'inspecció i control inclou les actuacions adreçades a la prevenció i detecció de frau, d'acord amb l'establert en els reglaments (UE) 1303/2013 i (UE) 1306/2013 i les seves disposicions d'aplicació.
D'acord amb l'article 46.2 de la Llei 38/2003 la negativa al compliment de l'obligació dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
Sens perjudici del que estableix en els apartats 14 i 15, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, sens perjudici de les especialitats que es puguin derivar de la normativa sectorial aplicable.
En relació a les declaracions responsables, aquestes comporten que la persona interessada disposa de la documentació pertinent acreditativa de les dades declarades.
Si aquesta conducta està tipificada com a infracció en la legislació aplicable, dona lloc a la incoació de l'oportú expedient sancionador d'acord amb el règim sancionador a què fa referència l'apartat anterior.
18.1 Les dades personals dels beneficiaris podran ser tractades per organismes nacionals i de la Unió europea relacionats amb les obligacions de les administracions relatives a la gestió, control i auditoria, així com de seguiment i avaluació, d'acord amb l'establert en l'article 117.1 del Reglament(UE) 1306/2013.
A aquests efectes assisteixen als beneficiaris els drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
18.2 D'altra banda, els beneficiaris i entitats col·laboradores, en el seu cas, en el cas que l'objecte de la subvenció inclogui el tractament de dades de caràcter personal han de complir amb la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
Els ajuts concedits a les persones físiques per import superior a 1.250 euros i els ajuts concedits a persones jurídiques es faran públics en la seu electrònica de la Generalitat https://seu.gencat.cat i al web https://agricultura.gencat.cat/beneficiarisajuts, fent ús dels mitjans electrònics establerts.
Els ajuts que superin els 6.000 euros es publicaran, a més, en el Diari Oficial de la Generalitat de Catalunya (DOGC ).
Aquests ajuts estan sotmesos al règim de transparència i al sistema de control i sancions establert en el Reglament (UE) núm. 1306/2013, del Parlament Europeu i del Consell, de 17 de desembre de 2013, sobre finançament, gestió i seguiment d ela Política Agrícola Comuna, pel qual es deroguen els Reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.